મળતી વિગત મુજબ દેવભૂમિ દ્વારકા જિલ્લામાં કલ્યાણપુર અને દ્વારકા તાલુકાના સરકાર દ્વારા તેમજ જામનગર જિલ્લાના ધ્રોલ અને જોડિયા તાલુકાને અછતગ્રસ્ત જાહેર કરવામાં આવ્યા છે અને સરકાર દ્વારા પશુઓને ઘાસચારો આપવાથી માંડીને પીવાના પાણીની સુવિધા આપવા અંગે સરકાર નિષ્ફળ નિવડી હોવાની વારંવાર ફરિયાદ વચ્ચે રજૂઆતો થઈ રહી છે તેવામાં ભરઉનાળે બન્ને જિલ્લામાં પીવાના પાણીની સમસ્યા અંગે ભારે દેકારો બોલી ગયો છે અને હવે પીવાના પાણી માટે રાજકારણ ખેલવામાં આવી રહ્યું હોવાનું પણ જાણવા મળે છે ત્યારે સરકાર દ્વારા વારંવાર સમિક્ષા બેઠકનું આયોજન કરીને બન્ને જિલ્લામાં પીવાના પાણીની સમસ્યા ઉકેલવા માટે અને પૂરતું પાણી આપવા માટે દાવાઓ કરવામાં આવી રહ્યા છે.